**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 2 ครั้งที่ 1**

**ประจำปีงบประมาณ 2566**

**วันที่ 24 เดือน มีนาคม พ.ศ.2566**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นายสุรพล นันทา | เลขานุการนายกองค์การบริหารส่วนตำบล | สุรพล นันทา |
| 5 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 6 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 7 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 8 | นางกรณิศ พินะสา | ผอ. กองคลัง | กรณิศ พินะสา |
| 9 | นางสาวสโรชา ชัยโคตร | ผอ. กองสวัสดิการสังคม | สโรชา ชัยโคตร |
| 10 | นางมลิวรรณ ประชาชัย | ผอ. กองการศึกษาฯ | มลิวรรณ ประชาชัย |
| 11 | นายสุวนัย สาวะริพล | ผอ. กองสาธารณสุขฯ | สุวนัย สาวะริพล |

-2-

**เริ่มประชุมเวลา 10.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 11 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ประจำปีงบประมาณ 2566**

 ตามประกาศสภาองค์การบริหารส่วนตำบลนาสิงห์ ลงวันที่ 13 มีนาคม 2566 ได้เรียกประชุมสภาองค์การบริหารส่วนตำบล สมัยสามัญ สมัยที่ 2 ประจำปีงบประมาณ 2566 เป็นเวลา 15 วัน โดยเริ่มตั้งแต่วันที่ 20 มีนาคม 2566 จนถึงวันที่ 3 เมษายน 2566 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

ที่ประชุม รับทราบ

**1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ครั้งที่ 1 ประจำปีงบประมาณ 2566**

ประธาน ตามหนังสือที่ บก 77301/ว 008 ลงวันที่ 14 มีนาคม 2566 ได้นัดประชุมสภาองค์การบริหารส่วนตำบล สมัยสามัญ สมัยที่ 2 ครั้งที่ 1 ประจำปีงบประมาณ 2566 ในวันที่ 24 มีนาคม 2566 (วันนี้) ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯ ที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิก ทุกท่านไปแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปีงบประมาณ 2566 เมื่อวันที่ 14 กุมภาพันธ์ 2566**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯ ได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าสำนักงานองค์การบริหารส่วนตำบลและที่ห้องกิจการสภา

องค์การบริหารส่วนตำบล เพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่ อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปีงบประมาณ 2566 เมื่อวันที่ 14 กุมภาพันธ์ 2566 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม (มติเสียงข้างมาก 7 เสียง และ งดออกเสียง 1 เสียง)

-3-

**ระเบียบวาระที่ 3 เรื่องเสนอเพื่อพิจารณา**

 **3.1 การพิจารณาอนุมัติการจ่ายขาดเงินสะสม (ครั้งที่ 2) ประจำปีงบประมาณ 2566**

ประธาน ในระเบียบวาระนี้ท่านนายกองค์การบริหารส่วนตำบลนาสิงห์ ได้เสนอญัตติ ขออนุมัติจ่ายขาดเงินสะสม ประจำปีงบประมาณ พ.ศ. 2566 ซึ่งทางผู้บริหาร

 ได้เสนอเข้ามาบรรจุในวาระการประชุมวันนี้ จำนวน 1 โครงการ โดยถือปฏิบัติตามหลักเกณฑ์การใช้จ่ายเงินสะสม เพื่อแก้ปัญหาความเดือดร้อนของประชาชน ตามอำนาจหน้าที่และสนับสนุนการดำเนินการตามนโยบายของรัฐบาล รวมเป็นเงินทั้งสิ้น 243,000 บาท (สองแสนสี่หมื่นสามพันบาทถ้วน) เพื่อขอเสนอต่อ

 ที่ประชุมสภาองค์การบริหารส่วนตำบลนาสิงห์เพื่อพิจารณาต่อไป ก่อนที่ผู้บริหาร จะได้แถลงต่อที่ประชุม เพื่อชี้แจงรายละเอียดให้ทางสมาชิกทราบและพิจารณา ร่วมกัน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

 ระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาและการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มถึง (ฉบับที่ ๔) พ.ศ.๒๕๖๑

 “ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภท ตามระเบียบแล้ว

 (3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายใน การบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป

หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอัน

พับไป ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลัง ขององค์กรปกครองส่วนท้องถิ่นและเสถียรภาพในระยะยาว ”

-4-

พระราชบัญญัติสภาตำบลองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562 (ซึ่งเกี่ยวกับอำนาจหน้าที่)

มาตรา 67 ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำ ในเขตองค์การบริหารส่วนตำบล ดังนี้

1. จัดให้มีและบำรุงรักษาทางน้ำและทางบก

(2) รักษาความสะอาดของถนน ทางน้ำ ทางเดิน และที่สาธารณะ

รวมทั้งกำจัดมูลฝอยและสิ่งปฏิกูล

(3) ป้องกันโรคและระงับโรคติดต่อ

(4) ป้องกันและบรรเทาสาธารณภัย

(5) ส่งเสริมการศึกษา ศาสนา และวัฒนธรรม

(6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(7) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

(8) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดี ของท้องถิ่น

(9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือ บุคลากรให้ตามความจำเป็นและสมควร

ประธาน ขอเชิญนายกองค์การบริหารส่วนตำบลนาสิงห์ชี้แจงรายละเอียดครับ

นายประหยัด จะหลาบหลอง เรียนประธานสภาองค์การบริหารส่วนตำบลนาสิงห์ ท่านสมาชิกสภาฯ

 (นายก อบต.) คณะผู้บริหารและผู้เข้าร่วมประชุมทุกท่าน องค์การบริหารส่วนตำบลนาสิงห์เป็นหน่วยงานของรัฐที่อยู่ใกล้ชิดประชาชนในพื้นที่ มีหน้าที่แก้ไขปัญหาความเดือดร้อน และความต้องการให้แก่ประชาชนในการที่จะรับการบริการด้านโครงสร้างพื้นฐาน ซึ่งจำเป็นต้องมีการปรับปรุงและพัฒนาถนนให้มีสภาพดี และได้มาตรฐาน จึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน และการเก็บรักษาเงิน และการตรวจเงินขององค์กรปกครอง ส่วนท้องถิ่น พ.ศ. 2547 แก้ไขเพิ่มเติมถึง (ฉบับ ที่ 4) พ.ศ. ๒๕61 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น คณะผู้บริหารจึงเสนอญัตติเพื่อขออนุมัติต่อสภาองค์การบริหารส่วนตำบลนาสิงห์ ใช้จ่ายเงินสะสมจำนวนเงิน 243,000 บาท (สองแสนสี่หมื่นสามพันบาทถ้วน) โดยรายละเอียดต่างๆ ขอให้ปลัดองค์การบริหารส่วนตำบลนาสิงห์ได้ชี้แจงต่อที่ประชุมสภาครับ

นางสาววันเพ็ญ ฉั่นพัฒนาพงศ์ เรียนประธานสภาฯ คณะผู้บริหารและสมาชิกสภาฯ ทุกท่าน

ปลัด อบต. วันนี้เป็นการประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 ครั้งที่ 1 ประจำปีงบประมาณ 2566 เพื่อพิจารณาอนุมัติการจ่ายขาดเงินสะสม (ครั้งที่ 2) ประจำปีงบประมาณ 2566 รายละเอียดเบื้องต้นตามที่ท่านนายกฯ ได้อธิบายไปแล้ว ก่อนอื่นขอชี้แจงยอดเงินสะสมขององค์การบริหารส่วนตำบลนาสิงห์ ดังนี้

-5-

|  |
| --- |
| **รายงานเงินสะสม ณ วันที่ 16 มีนาคม 2566** |
|  |  |  |  |  |  |  |
| เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2565 |  12,929,970.07  |
| **หัก** | เงินสำรองตามระเบียบฯ |  |  |  |  7,410,080.00  |
| คงเหลือเงินสะสมตามบัญชีเงินฝากธนาคารที่นำไปใช้ได้หลังหักสำรองตามระเบียบฯ |  5,519,890.07  |
| **หัก** | เงินสะสมที่ได้รับอนุมัติแล้วในปีปัจจุบัน |  |  1,860,000.00  |
| คงเหลือเงินสะสมตามบัญชีเงินฝากธนาคารที่นำไปใช้ได้  |  |  3,659,890.07  |

เพื่อแก้ไขปัญหาของประชาชนในพื้นที่และพัฒนาท้องถิ่นตามอำนาจหน้าที่ จึงขออนุมัติจ่ายขาดเงินสะสม (ครั้งที่ 2) ประจำปีงบประมาณ พ.ศ. 2566 เพื่อดำเนินโครงการ จำนวน 1 โครงการ ดังนี้

|  |
| --- |
| **แบบสรุป ปริมาณงานและยอดเงินงบใช้จ่ายเงินสะสม (ครั้งที่ 2) ปี 2566** |
|  |  |  |  |  |  |
| **ลำดับที่** | **ชื่อโครงการ** | **ปริมาณงาน** | **หมู่ที่**  | **งบประมาณโครงการ** | **หมายเหตุ** |
| 1 | โครงการขุดเจาะ บ่อบาดาล หมู่ที่ 6 | ขุดเจาะบ่อบาดาล ขนาด 6 นิ้ว พร้อมติดตั้งเครื่อง สูบน้ำพร้อมอุปกรณ์ จำนวน 1 แห่ง | 6 | 243,000 |  เพื่อแก้ไขปัญหาความเดือดร้อนของประชาชน ในพื้นที่ |

นายประหยัด จะหลาบหลอง เป็นโครงการเพื่อให้ประชาชนในเขตพื้นที่ตำบลนาสิงห์ โซนนาทรายของเรา มีน้ำ

 (นายก อบต.) อุปโภคบริโภคเพียงพอต่อความต้องการในระหว่างรอน้ำจากหนองบุ่งคล้าที่กำลังขุดลอกอยู่ จึงได้ขออนุมัติจ่ายขาดเงินสะสมในการประชุมสภาวันนี้ครับ

ประธาน มีสมาชิกท่านใดจะเสนอความคิดเห็นหรือสอบถามรายละเอียดต่างๆ เพิ่มเติมหรือไม่

นายจิตรกร จันสี เรียนท่านประธานสภาฯ คณะผู้บริหารและสมาชิกสภาฯ ทุกท่านครับ

(สมาชิกสภา อบต.) กระผมนายจิตรกร จันสี สมาชิกสภาองค์การบริหารส่วนตำบลนาสิงห์ หมู่ที่ 8

-6-

สอบถามเรื่องการขุดเจาะบ่อบาดาล หมู่ที่ 4 และหมู่ที่ 6 ในการอนุมัติจ่ายขาดเงินสะสม (ครั้งที่ 1) ครับ มีการรับประกันว่าจะได้น้ำหรือไม่ และทำไมถึงมีการขุดบ่อบาดาลของหมู่ที่ 6 เป็นบ่อที่ 2 ทั้งที่อยู่ในพื้นที่ใกล้เคียง ไม่ห่างกันมากครับ

นายประหยัด จะหลาบหลอง ในการขออนุมัติการจ่ายขาดเงินสะสม (ครั้งที่ 1) ที่มีการขุดบ่อบาดาลของโซน

 (นายก อบต.) นาทรายไปแล้ว 2 บ่อนั้น น้ำยังไม่เพียงพอต่อการอุปโภคบริโภค เนื่องจากแรงส่งน้ำไม่พอ และจากการที่ตอนนี้ทางเรามีรถบรรทุกน้ำออกไปให้บริการประชาชน ทำให้เราได้คำนวณค่าใช้จ่ายในแต่ละครั้ง ซึ่งมีทั้งค่าน้ำมัน ค่าแรงงานและค่าสึกหรอของรถยนต์ ค่าใช้จ่าย 3 เดือนรวมกันมากกว่า 300,000 บาท ทางทีมผู้บริหาร มีความคิดเห็นร่วมกันว่าจำเป็นต้องขุดบ่อบาดาลเพิ่ม เพื่อให้มีน้ำเพียงพอ 100% สำหรับประชาชนโซนนาทรายทั้ง 3 หมู่บ้าน และเพื่อช่วยลดความเดือดร้อนของประชาชนในพื้นที่ครับ

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

 ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการจ่ายขาดเงินสะสม โครงการขุดเจาะบ่อบาดาล หมู่ที่ 6 โดยขุดเจาะบ่อบาดาลขนาด 6 นิ้ว พร้อมติดตั้งเครื่องสูบน้ำพร้อมอุปกรณ์ จำนวน 1 แห่ง งบประมาณจำนวน 243,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้จ่ายขาดเงินสะสมได้ ขอมติที่ประชุมโดยการยกมือครับ

มติที่ประชุม มีมติอนุมัติการจ่ายขาดเงินสะสม โครงการขุดเจาะบ่อบาดาลหมู่ที่ 6 เป็นงบประมาณทั้งสิ้น 243,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

 **3.2 การพิจารณาสรรหาผู้แทนสมาชิกสภาองค์การบริหารส่วนตำบล เพื่อเป็นผู้แทนสมาชิกสภาท้องถิ่นในคณะกรรมการธรรมาภิบาลจังหวัด**

ประธาน ก่อนอื่นขอเชิญทางเจ้าหน้าที่อธิบายข้อกฎหมายที่เกี่ยวข้องในวาระนี้ครับ

นางปาริชาติ ใจศรี **ระเบียบสำนักนายกรัฐมนตรี ว่าด้วยคณะกรรมการธรรมาภิบาลจังหวัด**

(หัวหน้าสำนักปลัด) **พ.ศ. 2552 และที่แก้ไขเพิ่มเติม**

 **ข้อ ๕** ในจังหวัดหนึ่งนอกจากกรุงเทพมหานคร ให้มีคณะกรรมการธรรมาภิบาลจังหวัดคณะหนึ่ง เรียกโดยย่อว่า “ก.ธ.จ.” ประกอบด้วยผู้ตรวจราชการสำนัก-นายกรัฐมนตรีซึ่งมีเขตอำนาจในจังหวัด เป็นประธาน และผู้แทนภาคประชาสังคม ผู้แทนสมาชิกสภาท้องถิ่น และผู้แทนภาคธุรกิจเอกชนในจังหวัด นั้นเป็นกรรมการ จำนวนกรรมการใน ก.ธ.จ. แต่ละแห่งให้เป็นไปตำมเกณฑ์ในข้อ ๖

 **ข้อ ๖** จำนวนกรรมการใน ก.ธ.จ. ให้ถือเกณฑ์จำนวนอำเภอของแต่ละจังหวัด ดังต่อไปนี้

-7-

(๑) จังหวัดที่มีไม่เกินสิบอำเภอ ให้มีกรรมการจำนวนไม่เกินสิบสี่คน ประกอบด้วยประธานและผู้แทนภาคประชาสังคมไม่เกินเจ็ดคน ผู้แทนสมาชิกสภาท้องถิ่นสามคน และผู้แทนภาคธุรกิจเอกชนสามคนเป็นกรรมการ

 (ข้อ 6 วรรคสาม) กรรมกรผู้แทนสมาชิกสภาท้องถิ่นตาม (๑) และ (๒) ประกอบด้วยผู้แทนสมาชิกสภาองค์การบริหารส่วนจังหวัดหนึ่งคน ผู้แทนสมาชิกสภาเทศบาลหนึ่งคน และผู้แทนสมาชิกสภาองค์การบริหารส่วนตำบลหนึ่งคน

 **ข้อ ๑๐** ให้นายอำเภอดำเนินการสรรหากรรมการผู้แทนสมาชิกสภาท้องถิ่นของอำเภอนั้น โดยวิธีการดังต่อไปนี้

(๑) ให้สมาชิกสภาองค์การบริหารส่วนจังหวัดเขตอำเภอใดเป็นผู้แทนประเภทสมาชิกสภาองค์การบริหารส่วนจังหวัดของอำเภอนั้น เว้นแต่อำเภอที่มีสมาชิกสภาองค์การบริหารส่วนจังหวัดมากกว่าหนึ่งคน ให้นายอำเภอจัดประชุมสมาชิกสภาองค์การบริหารส่วนจังหวัดในเขตอำเภอเพื่อเลือกกันเองให้ได้ผู้แทน ประเภทสมาชิกสภาองค์การบริหารส่วนจังหวัดหนึ่งคน และแจ้งให้ผู้ว่าราชการจังหวัดทราบ

 (๒) แจ้งให้ประธานสภาท้องถิ่นแต่ละแห่งในเขตอำเภอ ยกเว้นประธานสภาองค์การบริหารส่วนจังหวัด จัดประชุมสมาชิกสภาท้องถิ่นเพื่อเลือกกันเองให้ได้ผู้แทนแห่งละหนึ่งคน

 (๓) จัดประชุมผู้ที่ได้รับเลือกตาม (๒) เพื่อเลือกกันเองให้ได้ผู้แทนประเภทสมาชิกสภาเทศบาลหนึ่งคน และผู้แทนประเภทสมาชิกสภาองค์การบริหารส่วนตำบลหนึ่งคน และแจ้งให้ผู้ว่าราชการจังหวัดทราบ

 **ข้อ ๑๑** กรรมการผู้แทนสมาชิกสภาท้องถิ่นต้องดำรงตำแหน่งสมาชิกสภาท้องถิ่นในระหว่างปฏิบัติหน้าที่กรรมการ

 **ข้อ ๒๒** ก.ธ.จ. มีอำนาจหน้าที่ดังต่อไปนี้

(๑) สอดส่องการปฏิบัติภารกิจของหน่วยงานของรัฐและเจ้าหน้าที่ของรัฐในจังหวัดให้ใช้วิธีการบริหารกิจการบ้านเมืองที่ดี

 (๒) แจ้งให้ผู้ว่าราชการจังหวัด หัวหน้าส่วนราชการ รัฐวิสาหกิจ หรือหน่วยงานอื่นของรัฐที่เกี่ยวข้อง แล้วแต่กรณีดำเนินการตามอำนาจหน้าที่ ในกรณีที่พบว่ามีการละเลยไม่ปฏิบัติตามกฎหมาย ระเบียบ หรือ ข้อบังคับ หรือมีกรณีทุจริต

 (๓) เสนอแนะแนวทางการปฏิบัติและการส่งเสริมตามหลักคุณธรรม จริยธรรมและธรรมาภิบาล เพื่อการบริหารกิจการบ้านเมืองที่ดีของหน่วยงานของรัฐและเจ้าหน้าที่ของรัฐแก่ผู้ว่าราชการจังหวัดและหน่วยงานของรัฐในจังหวัด

 (๔) ติดตามการปฏิบัติตามมติ ก.ธ.จ.

 (๕) แต่งตั้งที่ปรึกษาด้านวิชาการ การประชาสัมพันธ์หรือด้านอื่น จำนวนไม่เกินสามคน

 (๖) เผยแพร่ผลการปฏิบัติหน้าที่ต่อสาธารณะตามที่เห็นสมควร

 **ข้อ ๒๓** ในการดำเนินการตามข้อ ๒๒ (๑) ให้ ก.ธ.จ. สอดส่องหน่วยงานของรัฐและเจ้าหน้าที่ของรัฐ ภายในจังหวัดให้ใช้วิธีการบริหารกิจการบ้านเมืองที่ดีตาม

-8-

พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี อย่างน้อย ดังต่อไปนี้

(๑) ปฏิบัติภารกิจให้เป็นไปตามกฎหมายเพื่อรักษาประโยชน์ส่วนรวม ตลอดจนไม่ละเมิดสิทธิและเสรีภาพของประชาชน

 (๒) ปฏิบัติภารกิจเพื่ออำนวยความสะดวก ให้บริการและสนองความต้องการของประชาชน

 (๓) ปฏิบัติภารกิจเพื่อประโยชน์สุขของประชาชน

 (๔) ปฏิบัติภารกิจให้เกิดผลสัมฤทธิ์มีประสิทธิภาพ และมีความคุ้มค่า

 (๕) ปฏิบัติภารกิจโดยไม่มีขั้นตอนการปฏิบัติงานเกินความจำเป็นให้ทันต่อสถานการณ์โดยเฉพาะ ในเรื่องที่เป็นความเดือดร้อนและทุกข์ยากของประชาชน

 (๖) ปฏิบัติภารกิจโดยยึดหลักการมีส่วนร่วมของประชาชน และการเปิดเผยข้อมูลอย่างโปร่งใส

 (๗) ปฏิบัติภารกิจโดยมีการติดตาม ตรวจสอบ และประเมินผลการปฏิบัติงานสม่ำเสมอและเผยแพร่ต่อสาธารณะ

ประธาน ขอเชิญสมาชิกทุกท่านพิจารณาคัดเลือกผู้แทนสมาชิกสภาองค์การบริหาร

ส่วนตำบล เพื่อเป็นผู้แทนสมาชิกสภาท้องถิ่น ประเภท สมาชิกสภาองค์การบริหารส่วนตำบล ต่อไปครับ

นายจันทร์ศรี คำโคตร กระผม นายจันทร์ศรี คำโคตร สมาชิกสภาองค์การบริหารส่วนตำบล หมู่ที่ 4

(สมาชิก อบต.) ขอเสนอนายจิตรกร จันสี สมาชิกสภาองค์การบริหารส่วนตำบลนาสิงห์ หมู่ที่ 8 ครับ

ประธาน ขอผู้รับรอง

 มีผู้รับรอง จำนวน 2 คน

1. นายแทน ไกรรัตน์ สมาชิกสภาองค์การบริหารส่วนตำบล หมู่ที่ 3
2. นายมีชัย นาเวียง สมาชิกสภาองค์การบริหารส่วนตำบล หมู่ที่ 5

มติที่ประชุม เห็นชอบ

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร

และให้เข้ามาประชุมต่อในเวลา 13.30 น. ครับ

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ ครับ

นางสาวสโรชา ชัยโคตร **4.1 โครงการสืบสานประเพณีรดน้ำขอพรผู้สูงอายุ**

(ผอ.กองสวัสดิการสังคม) กำหนดจัดขึ้นในวันที่ 5 เมษายน 2566 บริเวณลานอเนกประสงค์องค์การบริหารส่วนตำบลนาสิงห์ โดยมีวัตถุประสงค์

1. เพื่ออนุรักษ์และสืบสานวัฒนธรรมประเพณีอันดีงามให้คงอยู่สืบไป

-9-

2. เพื่อตระหนักถึงความสำคัญของผู้สูงอายุ เปิดโอกาสให้ลูกหลาน สมาชิกในชุมชน แสดงความเคารพความกตัญญูต่อผู้สูงอายุ

3. เพื่อส่งเสริมให้ชุมชนเกิดความสมัครสมานสามัคคีกัน มีส่วนร่วมในกิจกรรมที่สร้างสรรค์ของชุมชน

 มีกิจกรรม ดังนี้

1. การประกวดฟ้อนรำผู้สูงอายุ
2. การประกวดคู่ครองสูงวัย
3. *กีฬาพื้นบ้าน*

- *ตักน้ำใส่ตุ่ม (หมู่บ้านละ* 10 *คน)*

- *โยนลูกโป่งน้ำ (หมู่บ้านละ* 10 *คน)*

- *วิ่งเปี้ยวลูกโป่งน้ำ (หมู่บ้านละ* 10 *คน)*

- *ตีกอล์ฟมะเขือยาว (หมู่บ้านละ* 5 *คน)*

- *ปิดตาแต่งหน้าแต่งตัว (หมู่บ้านละ* 5 *คน)*

 **4.2 รายงานความคืบหน้า การซ่อมแซมบ้านผู้สูงอายุและผู้พิการ**

จำนวน 7 หลัง แยกรายละเอียดดังนี้

1. งบประมาณ หลังละ 40,000 บาท จาก สำนักงานพัฒนาสังคมและความมั่นคงของมนุษย์จังหวัดบึงกาฬ

- นางทองสา โพธิราช (ผู้สูงอายุ) ม.5 ได้รับการโอนงบประมาณแล้ว 40,000 บาท เบิกจ่ายเงินค่าวัสดุก่อสร้างแล้ว และดำเนินการซ่อมแซมโดยชุมชน

- นางสุนทร สมบัติศรี (ผู้สูงอายุ) ม.4 ได้รับการโอนงบประมาณแล้ว 40,000 บาท เบิกจ่ายเงินค่าวัสดุก่อสร้างแล้ว และดำเนินการซ่อมแซมโดยชุมชน

- นายหนูแดง ทองห่อ (ผู้สูงอายุ) ม.4 ได้รับโอนงบประมาณแล้ว อยู่ระหว่างดำเนินการซ่อมแซมก่อสร้างโดยชุมชน

- นางละมุน ลอดทรง (คนพิการ) ม.5 ได้รับโอนงบประมาณเข้าบัญชี อบต.นาสิงห์ ขณะนี้อยู่ระหว่างดำเนินการก่อสร้าง

2. งบประมาณหลังละ 60,000 บาท จาก องค์การบริหารส่วนจังหวัดบึงกาฬ (กองทุนฟื้นฟูสมรรถภาพจังหวัดบึงกาฬ) เอกสารที่เกี่ยวข้องกับการของบประมาณได้นำส่งเรียบร้อยแล้ว ขณะนี้รอการแจ้งจากทางกองทุนฯ ให้เข้าร่วมประชุมเพื่อนำเสนอรายละเอียดการของบประมาณ

 - นายวันชัย โคตรชาลี (คนพิการ) ม.1

 - นางปัตตา สุริยจันทร์ (ผู้สูงอายุ) ม.2

 - นางขันทอง พรมวัง (ผู้สูงอายุ) ม.6

ที่ประชุม รับทราบ

นายนรินทร์ ศรีอุทา **4.3 การทำ MOU กับเทศบาลเมืองบึงกาฬ เรื่องการกำจัดสิ่งปฏิกูล**

(รองปลัด อบต.) เรียน ประธานสภาฯ สมาชิกสภาฯ และผู้เข้าร่วมการประชุมทุกท่าน

-10-

 สืบเนื่องจากได้รับหนังสือจากเทศบาลเมืองบึงกาฬ เชิญนายก อบต.นาสิงห์เข้าร่วมประชุมปรึกษาหารือเรื่องการจัดการสิ่งปฏิกูลร่วมกัน โดยมีวัตถุประสงค์เพื่อแจ้งประกาศคณะกรรมการสิ่งแวดล้อมเรื่องการกำหนดค่าบริการกำจัดขยะมูลฝอยและกฏระเบียบต่างๆ ในการกำจัดขยะมูลฝอย รวมทั้งการทำ MOU ร่วมกันถ้า อบต. นาสิงห์เราเห็นด้วย ซึ่งก่อนการทำ MOU ต้องได้รับความเห็นชอบจากสภาองค์การบริหารส่วนตำบลก่อน แต่ในหนังสือที่ส่งมา ไม่ได้ระบุค่าบริการมาด้วย ไม่แน่ใจว่าจะมีการปรับค่าบริการกำจัดขยะมูลฝอยขึ้นหรือไม่ (ตอนนี้คิดค่าบริการที่กิโลกรัมละ 45 สตางค์) จึงขออนุญาตไปประชุมพร้อมกับท่านนายกฯ ก่อน จึงจะนำเข้าที่ประชุมสภาฯ ในครั้งต่อไปครับ

ที่ประชุม รับทราบ

นางมลิวรรณ ประชาชัย **4.4 งานประเพณีสงกรานต์อำเภอศรีวิไล ประจำปี 2566**

(ผอ. กองการศึกษาฯ) เรียนประธานสภาฯ สมาชิกสภาฯ และผู้เข้าร่วมการประชุมทุกท่าน ดิฉัน

 นางมลิวรรณ ประชาชัย ผู้อำนวยการกองการศึกษา ศาสนาและวัฒนธรรม

 ตามประกาศอำเภอศรีวิไล เรื่อง การจัดงานประเพณีสงกรานต์อำเภอศรีวิไล ประจำปี พ.ศ. 2566 ได้กำหนดจัดงานประเพณีสงกรานต์ในวันที่ 13 เมษายน 2566 มีขบวนแห่ 5 ขบวน บริเวณจุดตั้งขบวน ณ สนามหน้าที่ว่าการอำเภอ ศรีวิไล โดยขบวนของตำบลนาสิงห์อยูในขบวนที่ 4 ผังรูปแบบในแต่ละขบวน ประกอบด้วย

1. ป้ายชื่อตำบล
2. รถพระบรมฉายาลักษณ์
3. ธงชาติ, ธง ว.ป.ร.
4. รถนางสงกรานต์
5. รถผู้สูงอายุ
6. ขบวนฟ้อนรำ
7. ป้ายคำขวัญ + รณรงค์
8. กิจกรรมต่างๆ การละเล่น ไม่น้อยกว่า 5 กิจกรรม

อยากขอความร่วมมือจากสมาชิกสภาฯ ทุกหมู่บ้าน เนื่องจากงานประเพณีสงกรานต์เป็นงานของตำบลเรา จึงขอให้สมาชิกทุกท่านในนามตัวแทนของอบต. ประสานงานและชี้แจงรายละเอียดให้ชาวบ้านเข้าใจ ถ้าหมู่บ้านใดมีปัญหาสามารถสอบถามได้ทางไลน์ค่ะ ทางกองการศึกษาฯ จะเป็นที่ปรึกษาให้กับทุกหมู่บ้าน โดยเฉพาะขบวนรถนางสงกรานต์ซึ่งมีรายละเอียดเยอะที่สุด ส่วนรายละเอียดเกณฑ์คะแนนการประกวดขบวนแห่ ท่านสามารถดูในประกาศอำเภอศรีวิไลที่ได้แจกจ่ายให้แล้วค่ะ

ที่ประชุม รับทราบ

นางสาววันเพ็ญ ฉั่นพัฒนาพงศ์ **รายงานเงินอุดหนุนเฉพาะกิจ ประจำปี 2565**

(ปลัด อบต.) เหลือ 1 โครงการ คือโครงการก่อสร้างถนนคอนกรีตเสริมเหล็ก บ้านทรายทอง หมู่ที่ 5 โดยงานถนนคสล. ได้ก่อสร้างเสร็จแล้ว เหลืองานติดตั้งเสาไฟฯ ทาง ผู้รับจ้างเก่าได้ยกเลิกสัญญาไป ทีแรกทางเราคิดว่าจะส่งเงินคืน แต่ทางจังหวัด

-11-

 แจ้งมาว่าให้เราดำเนินการให้เสร็จสิ้นก่อน หากไม่มีผู้มายื่นเสนอราคา ถึงจะส่งเงินคืนได้ เราจึงดำเนินการประกวดราคา e-bidding ได้ผู้รับจ้างคือ บริษัท โชคดีพลังงาน จำกัด งบประมาณ 3,579,000 บาท โดยได้ดำเนินการลงนามในสัญญาแล้วค่ะ

 **โครงการเงินอุดหนุนเฉพาะกิจ ประจำปี 2566**

1. โครงการก่อสร้างถนน คสล. สายโคกมน ม.6 วงเงินตามสัญญา 6,100,000 บาท ผู้รับจ้างดำเนินการเสร็จแล้ว รอผลทดสอบลูกปูน
2. โครงการปรับปรุงซ่อมแซมระบบประปาหมู่บ้านแบบผิวดินขนาดใหญ่ บ้าน นาทรายสามัคคี ม. 4 วงเงินตามสัญญา 880,000 บาท ผู้รับจ้างเข้าดำเนินการแล้ว
3. เงินอุดหนุนสำหรับสนับสนุนภารกิจด้านการป้องกันและควบคุมไฟป่า ฯ งบประมาณ 18,700 บาท เบิกจ่ายแล้ว

**รายงานผลความคืบหน้าโครงการการจ่ายขาดเงินสะสม (ครั้งที่ 1)**

1. โครงการขุดเจาะบ่อบาดาล (หมู่ที่ 4,หมู่ที่ 6) จำนวนเงิน 500,000 บาท ผู้รับจ้างเข้าดำเนินการแล้วเสร็จ 1 บ่อ อยู่ในระหว่างการดำเนินการ 1 บ่อ

2. โครงการก่อสร้างถนน คสล. หมู่ที่ 6 จำนวนเงิน 290,000 บาท อยู่ในขั้นตอนการเสนอแบบแปลน

3. โครงการก่อสร้างถนน คสล.สายหนองแวงฮู หมู่ที่ 5 จำนวนเงิน 500,000 บาท อยู่ในขั้นตอนการเสนอแบบแปลน

4. โครงการปรับปรุงประปา หมู่ที่ 8 จำนวนเงิน 570,000 บาท ได้ผู้รับจ้างแล้ว รอลงนามในสัญญา

ที่ประชุม รับทราบ

นายมีชัย นาเวียง เรียน ประธานสภาฯ สมาชิกสภาฯ และหัวหน้าส่วนราชการทุกท่านครับ กระผม

(สมาชิกสภา อบต.) นายมีชัย นาเวียง สมาชิกสภาฯ หมู่ที่ 5 ขอเสนอประธาน 3 เรื่องครับ

1. ท่อน้ำประปาแตก บริเวณมุมวัดสิงหราช ซึ่งได้แจ้งไปแล้ว
2. ฝาปิดรางระบายน้ำแตก เส้นหน้าโรงเรียนบ้านนาสิงห์
3. มีกลิ่นคลอรีนในน้ำประปา

ขอให้ดำเนินการแก้ไขด้วยครับ

นายประหยัด จะหลาบหลอง ครับ ทุกเรื่องที่ทางสมาชิกสภาฯ ทุกท่านได้แจ้งมาในวันนี้ ทางผมและคณะ

(นายก อบต.) ผู้บริหารพร้อมด้วยกองช่างจะนำมาพิจารณาเพื่อแก้ไขต่อไปครับ

**ปิดประชุมเวลา 14.15 น.**

 (ลงชื่อ) ผู้บันทึกรายงานการประชุม

 (นายกฤษณะ ไกรรัตน์)

 เลขานุการสภาองค์การบริหารส่วนตำบลนาสิงห์

-12-

 (ลงชื่อ) ประธานกรรมการตรวจสอบรายงานการประชุม

 ( นายมีชัย นาเวียง )

 (ลงชื่อ) กรรมการตรวจสอบรายงานการประชุม

 ( นายแทน ไกรรัตน์ )

 (ลงชื่อ) กรรมการและเลขานุการตรวจสอบรายงานการประชุม

 ( นายจิตรกร จันสี )

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายเดช ติดมา )

 ประธานสภาองค์การบริหารส่วนตำบลนาสิงห์